Referat fra styremøte i OODK

Møtenummer:3/2020

Dato:09.03.2020

Klokken:18:00

Sted:Ekraveien 19 (hos Anne)

Til stede:Widar, Tone, Unni, Anne, Kristen, Hege (referent)

Dagsorden:

**Sak 15/2020: Godkjenning av innkalling og dagsorden**.

* Styrets vedtak: Innkalling godkjennes. Dagsorden for møtet godkjennes.

**Sak 16/2020:** **Saker vedtatt på styrets facebookside siden forrige styremøte**.

* Styret har meldt Christin Grabo som delegat for OODK til NBFs Forbundsting 23. februar 2020. Widar Bratlie og Christin Grabo deltar på Brukshundkonferansen 22. februar.

**Sak 98/2019: Årsmøte OODK 2020. Forberedelser**

* Innkalling med dagsorden og sakspapirer er sendt ut til alle medlemmer.
* Årsmøtet ledes av styrets leder inntil årsmøtet er konstituert. Styret vil foreslå Widar som møteleder, og Hege som referent. Tellekorps og protokollunderskrivere finner vi på møtet.
* Servering. Anne ordner kaffe + utstyr og noe søtt (Hege tar med vannkoker)
* «Årets hund» blir annonsert på Årsmøtet rett etter pausen – før møtets del 2.
* Gaver (gavekort) til avgående styremedlemmer og treningsledere samt fire «Årets hund». Unni ordner innkjøp. Widar deler ut for «Årets hund», Tone deler ut til avgående tillitsvalgte
* Vi mangler kandidat til vervet som kasserer. Alternative løsninger ble diskutert. Valgkomiteens leder ble kontaktet per telefon i møtet. Mulig kandidat ble diskutert. Høsten 2019 diskuterte styret å hyre inn en ekstern regnskapsfører for å avlaste kasserer, **se sak 92/2019**. Styret fastholder at dette kan være en god løsning. Styret antydet et honorar på kr 20 000,- per år til regnskapsfører. Beslutning overlates til det nye styret.

* Styrets vedtak: Forberedelsene til Årsmøtet fortsetter.

**Sak 17/2020: Brev fra Det Norske Agilitylandslaget ang sponsormidler fra OODK**

Det søkes om støtte fra OODK. Innbetaling av kr 1500 vil gi OODK klubbens logo med link på Landslagets hjemmeside og Facebook. OODK har støttet Landslaget tidligere.

-Styrets vedtak: OODKs vil støtte Agilitylandslaget i 2020 med kr 1500.

**Sak 18/2020: OODKs støtte til startkontingent for lag i konkurranser**

Klubben har i flere år støttet startkontingent for lag som representerer OODK i konkurranser og prøver med kr 250 per start. Ordningen har vært benyttet av rallylydighet og agility. For å stimulere til ytterligere deltakelse er det foreslått at klubben heretter dekke *hele startkontingenten* for lag som representerer OODK. Ordningen gjelder i prinsippet alle grener.

-Styrets vedtak: OODK dekker *hele startkontingenten* for lag som representerer OODK i konkurranser og prøver. Tekster på web’en som angår dette, rettes opp. Blant annet i «Klubbhåndboken» (s 11) og i «Retningslinjer for klubblag i agility».

**Sak 19/2020: Søknad fra Rallygruppa om dekning av utgifter til instruktør**

Rallygruppa skal ha tematreninger utover våren. De bruker egne, interne folk som instruktører, men også innleide. Treningene vil være åpne for alle, og helst uten deltakeravgift. Utgiftene til innleid instruktør til visse momenter er beregnet til kr 3900. Rallygruppa (v Hege Wang) søker om at klubben dekker denne utgiften. Det var ulike meninger i styret om saken. I utgangspunktet skal treningsavgift dekke faktiske kostnader knyttet til aktiviteten. Dette er vedtatt av styret og gjengitt i Klubbhåndboken. Styret har gjort unntak fra dette tidligere, med en særskilt begrunnelse.

-Styrets vedtak: Søknaden innvilges. Styret tar utgangspunkt i at treningene er åpne for alle.

**Sak 20/2020: Møte med Fet hundeklubb ang. samarbeid om «bruks»**

Bruksgruppen er invitert til et møte av Fet hundeklubb 22. mars for å sondere om det er grunnlag for et samarbeid mellom klubbene i Osloregionen. Petter Johnsen har ikke kapasitet til å bli med på et slikt samarbeid, og ber styret finne andre dersom OODK skal delta på møtet og bidra til slikt samarbeid.

-Styrets vedtak: Hege Torp deltar på møtet på vegne av bruksgruppen i OODK

**Sak 21/2020: Rapportert dolukt på Brekke**

Oddvar (?) har meldt per epost til styret at han har kjent lukt av do på Brekke når han har med barnebarn og hund på sletta. Han ber styret sjekke doene som står ved hytta på Brekke.

-Styrets vedtak: Saken sjekkes opp av Widar og Kristen.

**Sak 22/2020 Godkjenning av Årets hund 2019**   
Informasjon om kandidater til Årets hund 2019 i OODK er samlet av Kristen. Ikke veldig mange som har meldt seg. Se vedlegg.

-Styrets vedtak: «Årets hund 2019» i de fire grenene er identifisert. Gavekort tildeles på Årsmøtet.

**Sak 23/2020 Påminnelse om vårdugnad**   
Torsdag 16. april peker seg ut som en mulig dag for vårdugnad. Dette annonseres på web’en og på FB-sidene for alle grener 2-3 uker før dugnaden og en påminnelse 4-5 dager før.

-Styrets vedtak: Det planlegges for vårdugnad 16. april kl. 1830.

**Sak 24/2020 Materiell og vedlikehold på Brekke, oversikt per mars 2020**

Det nye styret gjøres oppmerksom på et notat med data og kunnskap om materiell og vedlikehold på Brekke forfattet av Kristen. Notatet er lagt i Dropbox 04 Materialforvaltning og utstyr, mappe 2020.

**Faste orienteringspunkter:**

* Antall medlemmer
* Klubbaktiviteter
* Økonomi
* Stevner
* Bruksstevne 13. juni 2020 (rundering kl. C og D). Web’en oppdateres
* Trening/kurs.
* Materiell/vedlikehold:
* Widar og Kristen sjekker hvorfor døren til hytta på Brekke ikke lar seg åpne
* Eventuelt